Tolong jelaskan mengenai Sejarah dari Sekolah Menengah Kebangsaan Seri Teja dalam bahasa melayu

Asalnya SMK Seri Teja dikenali sebagai SM Lawan Kuda. Sekolah ini dengan rasminya telah bertukar nama kepada yang baru iaitu Sekolah Menengah Kebangsaan Seri Teja pada 20 Februari 1980 dan telah dirasmikan dalam upacara yang gilang-gemilang oleh YAB Menteri Besar Perak, Hj Wan Mohamed b Hj Wan Teh SPCM,PJK,JP.

SMK Seri Teja terletak di Batu 1, Jalan Kota Bharu, 31600 Gopeng, Perak; lebih kurang 25 KM dari bandar Ipoh. Keluasan kawasan sekolah ialah kira-kira 10 ekar. Pada awalnya sekolah ini hanya terdiri daripada 4 blok iaitu blok A, B, blok Kemahiran Hidup dan kantin. Pada tahun 1979 sebuah bangunan tambahan iaitu blok C telah dibina. Pada tahun ini juga peperiksaan SRP dan SPM pertama kali diadakan di sekolah ini.

Untuk menampung pertambahan bilangan pelajar yang semakin meningkat, blok tambahan iaitu Blok D mula dibina pada tahun 1997 dan siap digunakan pada tahun 1998. Pada tahun 2002 sekolah ini menyambut ulangtahun ke-25 dan Perayaan Jubli Perak telah diadakan.